Cjiņu dinastija
Skaties arī jēdzienu ar līdzīgu nosaukumu: Cjinu dinastija. Cjiņu dinastija (ķīniešu: 秦朝, piņjiņs: Qín Cháo) bija Ķīnas dinastija, kas valdīja Ķīnā no 221. gada p.m.ē. līdz 206. gadam p.m.ē., laikā no Džou dinastijas galīgās krišanas un līdz Haņu dinastijas izveidošanai. Lai arī pār Ķīnu tā valdīja neilgus 15 gadus, Cjiņu dinastija bija pirmā, kuras valdnieks pieņēma imperatora titulu un iedibināja valsts pārvaldes modeli, kam sekoja visas turpmākās Ķīnas dinastijas.